Агенцијата за заштита на правото на слободен пристап до информациите од јавен карактер, врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Здружението на граѓани Центар за граѓански комуникации ЦГК, поднесена преку полномошник Сабина Факиќ, вработена во ЦГК, против Агенција за промоција и поддршка на туризмот, по предметот Барање за пристап до информации од јавен карактер, на 30.11.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Здружението на граѓани Центар за граѓански комуникации ЦГК, поднесена преку полномошник Сабина Факиќ, вработена во ЦГК, против Агенцијата за промоција и поддршка на туризмот, заведена во Агенцијата под бр.08-296 на 22.11.2022 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Здружението на граѓани Центар за граѓански комуникации ЦГК, како што е наведено во Жалбата, на 04.11.2022 година поднело Барање за пристап до информации од јавен карактер бр.0306-561/1 од 21.11.2022 година до Агенцијата за промоција и поддршка на туризмот, со кое побарало по е-маил да му се достави фотокопија од следните информации:

 “1. Записник од отворањето на понудите;

 2.Записник од спроведениот технички дијалог;

 3.Пристигнати понуди или пријави за учество Образец на понуда – Финансиска понуда);

 4.Извештај за извршената евалуација;

 5.Извештај за спроведената постапка за доделување на договор на јавна набавка;

 6.Извештај од спроведената е-аукција;

 7.Потпишан договор за јавната набавка или рамковната спогодба;

 8.Записник со инструкции добиени од Бирото за јавни набавки доколку постапката за јавна набавка била предмет на управна контрола и сите документи поврзани со управната контрола.

Агенција преку е-маил заведен под бр.08-296 од 23.11.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

 Барателот на информации до Агенцијата достави електронски допис, заведен во архивата на Агенцијата под бр.08-266 на 22.11.2022 година, во кој е наведено: „ го добивме одговорот на Барањето за пристап до информации од јавен карактер од имателот на информацијата Агенција за промоција и поддршка на туризмот-Скопје и жалбата наш бр. 0306-561/1 од 21.11.2022 година ја повлекуваме...“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Директор,**

 **Пламенка Бојчева**